 -
                                 udskrift
                                     af
                   sø- og handelsrettens dombog
                                 ──────────
den 14. april 2000 kl. 10.00 blev af retten i sagen
h-0102-99
doublet-record a/s
(advokat jakob axel nielsen)
   mod
fa. karl kraken v/
margret kraken
(advokat j.p. galmond ved adv.fm. brian larsen)
afsagt sålydende
                                   d o m:
sagsøgeren doublet-record a/s har nedlagt endelig påstand om at fa. karl kraken v/margret
kraken (karl kraken) skal betale modværdien af dem 54.382,13 med procesrente fra sagens
anlæg den 15. juni 1998 med fradrag af karl krakens provisionstilgodehavende fastsat efter
rettens skøn.
doublet-records krav er opgjort således:
                                                                 - 2 -
                   saldo i henhold til konto-
                   udskrift af 28. februar 1998:        59.548,96 dem
                   karl krakens modkrav i
                   henhold til faktura af
19. januar 1998                            7.238,83 dem
                   -50% af provisionskrav
                   på 4.144,00 dem                       2.072,00 dem
                   accepteret modkrav                    5.166,83 dem
                   påstand                54.382,13 dem
                   karl kraken har nedlagt påstand om frifindelse mod karl krakens tilbagelevering af sit
                   varelager købt af doublet-record. subsidiært påstås frifindelse mod betaling af et mindre
                   beløb. frifindelsespåstanden begrundes med at karl kraken har modkrav der overstiger
                   sagsøgerens krav, jf. nærmere nedenfor.
                   parterne påbegyndte i slutningen af 1980'erne et samarbejde om karl krakens salg af doublet-
                   records landbrugsmaskiner i schleswig-holstein og hamburg-harburg. af parternes
                   samarbejdsaftale af 1987 med virkning fra den 1. januar 1988 fremgår:
                   "...
maschinen: sämtliche maschinen aus neumünster werden in konsignation in elmshorn angeliefert.
                   bei verkauf von maschinen werden diese sofort abgerufen und in festrechnung überführt.
                   das konsignationsverhältnis wird am 1. juli 1989 neu verhandelt.
                   ersatzteile: die ersatzteile aus neumünster werden in konsignation in elmshorn angeliefert....
                   am 31. dezember werden wir gemeinsam den lagerbestand durchgehen, und sämtliche, die
                   sich einigermassem umschlagen, werden von firma kraken fest übernommen. die übrigen
                   teile verbleiben entweder in konsignation oder werden entfernt.
                   doublet-record darf zu jeder zeit über das konsignationslager verfügen evtl. kleinere
                   lieferungen an neue händler oder werksvertretungen in brd....
die firma karl kraken darf sich auf keinen fall als werksvertreter gem. dem deutschen handelsgesetzbuch
                                                                   - 3 -
                    betrachten...
die gelieferten gegenständen bleiben bis zur bezahlung unserer sämtlichen, auch künftigen forderungen unser
                    eigentum,...
                    bei vertragswidrigem verhalten des käufers, insbesondere bei zahlungsverzug, sind wir zur
                    rücknahme der gelieferten ware berechtigt und der käufer zur herausgabe derselben
                    verpflichtet.
                    ...
änderungen dieser vereinbarung müssen schriftlich durch eingeschriebenen brief erfolgen."
                    det fremgår af aftalen at den er underlagt dansk ret, og at tvister skal afgøres af sø- og
                    handelsretten i københavn.
                    karl kraken fik økonomiske vanskeligheder i 1997, og parterne forhandlede om en midlertidig
                    eller permanent løsning på problemet der medførte at karl krakens skyld til doublet-record
                    steg betydeligt. den 19. januar 1998 meddelte karl kraken doublet-record at man kunne
                    anerkende at skylde 47.372,53 dem. efter forhandlinger enedes parterne om en ordning der
                    medførte at doublet-record fremtidigt skulle levere og fakturere direkte til de kunder som karl
                    kraken indgav ordre på. derimod opnåede man ikke enighed om det vederlag eller den
                    provision der skulle tilfalde karl kraken. indtil da havde karl kraken fået en rabat på 35% af
                    listeprisen for maskiner og en varierende rabat på reservedele (-100 dem: 0, 101- 500 dem:
                    35% og 501- dem: 40%). af disse rabatter videregav karl kraken normalt en rabat på 20% til
                    sine forhandlere, således at nettovederlaget til karl kraken beløb sig til ca. 15%.
                    den 4. februar 1998 skrev doublet-record til karl kraken at "...wir werden nicht so
                    rabatdifferenzen einfach ihrem konto gutschreiben...deshalb kann nur ein gutschreiben der ½
                    der rabatdifferenzen in frage kommen...". karl kraken spurgte samme dag ved påtegning på
                    dette brev "...können wir uns auf 2/3 für uns einigen?", men hertil svarede doublet-record
                    "nein" i påtegning på faxen der blev returneret. doublet-record henviste samtidig til en kopi
                    af et brev der ikke er fremlagt.
                    det er doublet-records opfattelse at der hermed var indgået en aftale om karl krakens
                                                - 4 -
provisionssats. karl kraken er ikke enig heri.
den 20. august 1998 sendte karl kraken under henvisning til et ikke fremlagt brev af 13.
august 1998 en opstilling over tilgodehavende provisionsbeløb for perioden indtil 31. juli 1998.
opstillingen slutter med en saldo på 21.219,77 dem. heri er medtaget 4.144 dem der indgår i
en tidligere opgørelse over parternes mellemværende, således at det hævdede tilgodehavende
skal opgøres til 17.075,77 dem. efter opgørelsen er anført "bei den mit x gekennzeichneten
rechnungen handelt es sich um maschinenverkäufe, für die uns von herrn rasmussen volle
provision (differenzrabatt) zugesagt wurde".
karl kraken har yderligere gjort gældende at være berettiget til provision for perioden 1.
august til 1. oktober 1998, ialt 10.132,40 dem, og for perioden fra 2. oktober 1998, ialt
2.338,20 dem. for sidstnævnte periode er fremlagt en række ordrer til doublet-record om
levering af reservedele til nærmere angivne forhandlere der skulle have 20% rabat. på de
fremlagte fakturaer har karl kraken anført den firmaet tilkommende provision i
overensstemmelse med ovenstående rabatliste.
karl kraken har fremlagt en oversigt over sit lager af reservedele opgjort til ialt 52.947,84
dem.
karl kraken har gjort gældende at have et provisionstilgodehavende på ialt 29.546,37 dem og
et krav på at tilbagelevere sit lager af varer købt hos doublet-records samt betaling af
anskaffelsesprisen herfor, 52.947,84 dem. kravene gøres gældende til kompensation.
karl kraken har yderligere gjort gældende at have et krav på godtgørelse efter
handelsagentlovens § 25 på ca. 30.000 dem. anbringendet er først fremsat under proceduren
og er ikke taget under påkendelse.
henning petersen der er direktør for og indehaver af doublet-record, har forklaret at
doublet-record producerer jordforbedringsmaskiner. selskabet har 60 medarbejdere.
halvdelen af produktionen eksporteres. man har solgt til tyskland siden 1970. man havde fra
omkring 1980 en afdeling i neumünster med lager og medarbejdere. af omkostningsgrunde
indgik man i 1987 aftale med karl kraken som fik overført lageret fra neumünster i konsig-
nation. senere blev en del varer solgt til karl kraken i fast regning og derefter gik man over til
at sælge alt til karl kraken som selvstændig forhandler med anvendelse af rabatlisten.
                                                - 5 -
samarbejdet forløb uden vanskeligheder til 1997 da karl kraken begyndte at trække kreditten.
den seneste betaling fandt sted den 30. oktober 1997. i januar 1998 standsede doublet-
record leveringerne fordi ekr standsede garantien for salg til karl kraken. karl kraken
fortsatte med at sende ordrer, men de blev ikke effektueret, før man fik aftalen om at karl
kraken skulle have den halve differencerabat mod at doublet-record leverede direkte til den
pågældende maskinforhandler. det var tænkt som en midlertidig aftale. den indebar typisk at
forhandleren fortsat fik 20% rabat på prislisten, mens karl kraken fik 7½%. halveringen af
karl krakens vederlag skyldtes at doublet-record havde overtaget risikoen for forhandlerens
betaling samt hele forsendelsen.
det er næsten ikke forekommet at doublet-record har taget varer tilbage fra karl kraken. det
er kun sket hvis noget skulle repareres, eller hvis der var tale om demonstrationsmaskiner som
havde været i tyskland og som mest praktisk kunne anbringes hos karl kraken i elmshorn
indtil den videre disponering. en almindelig adgang til returnering af maskiner eller reservedele
er ikke blevet tilsagt og heller ikke praktiseret. doublet-record er ikke blevet anmodet om at
tage lageret tilbage. en sådan anmodning vil ikke blive efterkommet. vidnet er ikke bekendt
med karl krakens reservedelslager, men det forekommer usandsynligt at det kan være kurant.
den 6. august 1998 havde doublet-record og karl kraken et møde om den fremtidige ordning.
karl kraken ville handle i fast regning når det udestående beløb var afgjort. fremtidige
leverancer skulle være mod sikkerhed. der blev imidlertid intet betalt fra karl krakens side og
efterhånden ophørte forbindelsen. der var enkelte mindre leverancer indtil omkring årsskiftet
1998/99.
aftalen med karl kraken vedrørte ikke mecklenburg-vorpommern. karl krakens salg til disse
områder var principielt ikke provisionsberettigende. doublet-record har dog gennemgået
samtlige faktureringer fra den 21. januar (4. februar) 1998 til den 1. oktober 1998 og er
derved kommet frem til at der højst kan tilkomme karl kraken en provision på 17.500 dem.
den oprindelige aftale fra 1987 blev opsagt i slutningen af 1999 derved at doublet-record
meddelte karl kraken at man ville søge at finde en ny forhandler for schleswig- holstein.
doublet-record har ikke haft salg til karl krakens kunder efter samarbejdets ophør. karl
kraken har ikke bistået med inddrivelsen af fordringer hos de kunder som doublet-record har
solgt direkte til under den midlertidige ordning.
                                               - 6 -
christian kraken har forklaret at samarbejdet begyndte i december 1987 og omfattede
schleswig-holstein og hamburg-harburg. efter aftale med doublet-records vekslende
salgschefer blev aftalen udvidet til at gælde mecklenburg-vorpommern og senere thüringen.
samarbejdet omfattede hele doublet-records produktprogram, såvel større og mindre
maskiner som reservedele til disse. doublet- records folk var ofte med ude til forhandling med
kunderne (maskinforhandlerne). det var et ønske fra doublet-records side. normalt blev
maskiner solgt til karl kraken der leverede til kunden og fakturerede til denne. i hastetilfælde
blev der leveret direkte til kunden. i januar 1988 overtog karl kraken reservedelslageret i
neumünster i konsignation. karl kraken afregnede hver tredje måned. senere fik man også
nogle maskiner i konsignation. karl kraken opfattede sig ikke som selvstændig importør, men
som en agent eller "werksvertreter".
i forbindelse med de økonomiske vanskeligheder i november 1997 aftalte chr. kraken med
doublet-records daværende salgschef, henrik rasmussen, at doublet-record skulle levere
direkte til kunderne som karl kraken anviste, og at karl kraken skulle have den fulde
differenceprovision som bestod i forskellen mellem rabatten til karl kraken og rabatten til
kunden, normalt en forhandler, det vil i de fleste tilfælde sige 15%. hvis der forelå direkte salg
til landbrugsvirksomhed, skulle karl kraken have den fulde provision (30, 35 eller 40%).
chr. kraken havde telefonsamtaler med henrik rasmussen i forbindelse med brevvekslingen af
4. februar 1998. de kom ikke til enighed om en anden sats end den hidtidige som derfor
fortsat må være gældende.
opstillingen over provisionskrav er ikke endelig. karl krakens medarbejder har foretaget den
ud fra en forudsætning om at der skulle være fuld provision på maskinsalg og reduceret
provision på reservedelssalg, det sidste i overensstemmelse med doublet-records opfattelse,
som karl kraken altså ikke delte.
det forekom hyppigt at doublet-record tog maskiner tilbage fra karl kraken der mente at have
en returret, således som det er kutyme i tyskland for forhandlere.
chr. kraken har ved flere lejligheder drøftet med doublet-records daværende salgschefer,
gessing og klingenberg, hvad der skulle ske med varelageret ved et eventuelt ophør af
samarbejdet. han fik hver gang at vide at der ville blive fundet en løsning der var tilfredsstil-
lende for begge parter. det var efter 1997 vanskeligt for karl kraken at sælge fra lageret fordi
                                              - 7 -
der var direkte kontakt mellem doublet-record og de tyske forhand lere. varelageret er opgjort
til 52.947,84 dem. det er hvad karl kraken har betalt for det til doublet-record. det er
originale reservedele. det kan ikke udelukkes at enkelte dele er ukurante.
i forbindelse med drøftelserne i august 1998 var der enighed mellem parterne om at videreføre
ordningen med at karl kraken gav indkomne ordrer til doublet-record til ekspedition, og om at
karl kraken skulle have provision af disse.
forevist en ikke fremlagt opsigelsesskrivelse af 26. oktober 1999 erklærede chr. kraken at
dette nok er opsigelsen af aftalen af 1987.
procedure
doublet-record har krævet dom for det opgjorte beløb med modregning efter rettens skøn af
karl krakens provisionstilgodehavende.
karl kraken kan ikke kræve at doublet-record tilbagekøber lageret. det er ikke et
konsignationslager. det første lager der blev overført fra neumünster til elmshorn, var omfattet
af de særlige konsignationsbestemmelser i kontraktens pkt. 6 og 7. det nuværende lager
omfatter reservedele indkøbt i fast regning, og karl kraken har efter aftalen ikke returret
vedrørende dette. en retur- ret følger heller ikke af dansk kutyme for forhandler- forhold.
doublet-record har efter kontraktens pkt. 14 en ret til under visse omstændigheder at kræve
lageret til- bageleveret, men doublet-record ønsker ikke at gøre brug af denne ret. doublet-
record ved ikke hvad lageret om- fatter, herunder om det er kurant. det er under alle om-
stændigheder sikkert at lageret repræsenterer en mindre værdi end anskaffelsesprisen, så
bortset fra den mang- lende hjemmel for krakens krav, ville en tilbageleve- ring mod
godtgørelse af anskaffelsesprisen være urime- lig.
karl kraken har ret til at modregne med provisionskrav i det omfang sådanne krav er hjemlet i
parternes aftale. det gøres gældende at der blev indgået en ny aftale vedrørende provision den
4. februar 1998. karl kraken fremkom ikke med yderligere tilkendegivelser efter doublet-
records "nein" og indgav fortsat ordrer. der foreligger således en accept gennem den faktiske
adfærd. en nedsættelse af provisionskravet til halvdelen er rimelig henset til de byrder
doublet-record påtog sig, herunder debitorrisikoen. karl krakens højeste provisionstilgodeha-
vende efter disse retningslinier udgør 17.500 dem.
                                                - 8 -
karl kraken har anført at sagsøgte alene kan anerkende at doublet-record har en fordring på
sagsøgte på 47.372,53 dem. til støtte for modkravene gøres gældende at forholdet mellem
parterne ikke var et (rent) importørforhold. doublet-record havde rådighed over reserve-
delslageret, jf. kontraktens pkt. 8, fastsatte priser, deltog i kundebesøg og optrådte i det hele
langt mere aktivt end det ville være tilfældet i et egentligt importør- eller forhandlerforhold.
med støtte heri og i aftalens pkt. 7 gøres det gældende at karl kraken har ret til at returnere
reservedelslageret, som har været opretholdt i doublet-records interesse, mod godtgørelse af
indkøbsprisen som efter chr. krakens forklaring svarer til lagerets værdi. sagsøgeren har først
under domsforhandlingen bestridt at lagerets værdi kan opgøres til indkøbsprisen. også
aftalens pkt. 14 og det forhold at det var doublet-record der i slutningen af 1999 bragte
samarbejdet til ophør, anføres til støtte for en returneringsret.
med hensyn til provisionen er det udgangspunktet at karl kraken skal have fuld provision, altså
normalt 15%. parterne forhandlede den 4. februar 1998 om en anden ordning, men kom ikke
til enighed, og så må den gamle aftale fortsat være gældende. sagsøgtes krav i den anledning
opgøres til 29.546,37 dem. sagsøgeren har trods opfordring ikke fremkommet med
oplysninger om salget, således som det er rimeligt og sædvanligt i forhandlerforhold og
pligtmæssigt i agentforhold, og derfor må sagsøgtes opgørelse lægges til grund.
rettens begrundelse og resultat:
parternes samarbejdsaftale blev bragt til ophør i efteråret 1999 selvom det kunne være sket
tidligere i forbindelse med karl krakens økonomiske vanskeligheder fra slutningen af 1997. de
forhandlinger om ændrede ekspeditions- og provisionsformer som fandt sted i slutningen af
1997 og begyndelsen af 1998, foregik således på baggrund af den bestående aftale. efter de
modstridende oplysninger der foreligger om forhandlingerne og udfaldet af dem, som doublet-
record ikke søgte at sikre sig bevis for, kan det ikke lægges til grund at parterne enedes om at
karl krakens provision i de typiske tilfælde skulle halveres. en aftale om halvering som hævdet
af doublet- record må kræve en sikker dokumentation for aftalens indgåelse eller stærke
holdepunkter i de foreliggende omstændigheder. der foreligger ikke direkte bevis for aftalens
indgåelse, og holdepunkterne for aftalen er ikke stærke. hverken det forhold at karl kraken
efter den 4. februar 1998 videregav ordrer til doublet-record, eller den omstændighed at
doublet-record overtog risikoen for debitorernes betalingsevne og evt. yderligere arbejde med
forsendelse, kan medvirke til at begrunde den antagelse at der er indgået en endelig aftale om
                                                 - 9 -
en halvering af provisionen.
doublet-record har trods opfordring ikke fremlagt dokumentation for den erkendt
provisionsberettigende omsætning hvorfor karl krakens reviderede opgørelse af provi-
sionskravet som udgangspunkt bør lægges til grund. provisionskravet bør dog reduceres under
hensyn til usikkerheden om opgørelsen og opgørelsesmåden samt til den anførte øgede risiko
for karl kraken m.v., en reduktion der efter rettens opfattelse med rimelighed kan sættes til
1/3. karl krakens modregningsberettigende provisionskrav kan herefter sættes til 19.697,58
dem, således at doublet-records fordring der anerkendes i overensstemmelse med den
hidtidigt ubestridte faktura af 28. februar 1998 med fradrag af 5.166,83 dem eller 54.382,13
dem, reduceres til 34.684,55 dem.
samarbejdsaftalens indhold taler imod at der skulle være en returneringsret for så vidt angår
reservedelslageret der er indkøbt og betalt af karl kraken. der er efter forklaringerne ikke
tilstrækkelige holdepunkter for at der tilkom karl kraken en ret til returnering, og det er ikke
godtgjort at der foreligger en kutyme på området. karl krakens anbringende om modregning
tages derfor for så vidt ikke til følge.
                           t h i k e n d e s f o r r e t:
inden 14 dage skal fa. karl kraken v/margret kraken
til doublet-record a/s betale modværdien af dem 34.684,55 med procesrente fra den 15. juni
1998 samt 12.000 kr. i delvise sagsomkostninger.
                                     jens feilberg
otto christensen                         otto raben
                      - 10 -
              (sign.)
 udskriftens rigtighed bekræftes
p. j. v. sø- og handelsretten, den
